**ZMLUVA O POSKYTNUTÍ SLUŽBY**

**č. /OMaVS/2021**

uzatvorená podľa § 269 ods. 2 s primeraným použitím § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len **„Obchodný zákonník“**)

**Čl. I**

**ZMLUVNÉ STRANY**

1. **Objednávateľ: Slovenská republika** zastúpená

**Správou štátnych hmotných rezerv Slovenskej republiky**

Sídlo: **Pražská 29, 812 63 Bratislava**

Štatutárny orgán: **Ing. Ján Rudolf, PhD.,** predseda

IČO: 30 844 363

IČ DPH: SK2020296487

DIČ: 2020296487

IBAN: SK86 8180 0000 0070 0012 6238

SWIFT: SPSRSKBA

*„Objednávateľ je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty.“*

(ďalej len „**objednávateľ**“)

a

1. **Poskytovateľ:**

Obchodné meno:

Miesto podnikania:

Konajúci osobou:

IČO:

IČ DPH:

DIČ:

IBAN:

SWIFT:

Osoba oprávnená rokovať vo veciach

zmluvných a technických:

organizačných:

Spoločnosť zapísaná v Okresného súdu

(ďalej len „**poskytovateľ**“)

(objednávateľ a poskytovateľ spoločne ako **„zmluvné strany“** a každý z nich samostatne ako **„zmluvná strana“**)

uzavreli zmluvu o poskytnutí služby č. /OMaVS/2021 (ďalej len „**zmluva**“) v tomto znení:

**Čl. II**

**ÚVODNÉ USTANOVENIE**

1. Na obstaranie predmetu zákazky bol použitý postup pri zadávaní zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).
2. Objednávateľ uzatvára zmluvu s poskytovateľom v súlade s výsledkom vyhodnotenia ponúk, na základe ktorého ponuka predložená poskytovateľom bola vyhodnotená ako úspešná.

**Čl. III**

**PREDMET ZMLUVY**

1. Predmetom plnenia podľa zmluvy je poskytovanie služieb, a to vykonanie odborných prehliadok a odborných skúšok a úradných skúšok vyhradených technických zariadení plynových, tlakových a kontroly komínov (ďalej len „**VTZ plynových, tlakových a komínov**“) zo strany poskytovateľa v prospech objednávateľa v zmysle platných právnych predpisov v mieste plnenia špecifikovaných v čl. IV zmluvy a podľa harmonogramu uvedeného v prílohe č. 1 zmluvy, (ďalej len „**predmet zmluvy**“).
2. Špecifikácia predmetu zmluvy je uvedená v prílohe č. 1 zmluvy.
3. Poskytovateľ sa zaväzuje poskytovať služby v zmysle požiadaviek objednávateľa a v zmysle prílohy č. 1, ktorá tvorí neoddeliteľnú súčasť zmluvy.
4. Poskytovanie služieb bude realizované na základe harmonogramu uvedeného v Prílohe č. 1 – Podrobná špecifikácia predmetu zákazky a v súlade s Návrhom na plnení kritérií, ktorý tvorí prílohu č. 2 zmluvy.
5. Objednávateľ sa zaväzuje služby vykonané v dohodnutej lehote, kvalite a pri splnení ostatných podmienok dohodnutých touto zmluvou, od poskytovateľa prevziať a zaplatiť dohodnutú cenu za ich vykonanie podľa platobných podmienok dohodnutých v tejto zmluve a poskytnúť poskytovateľovi potrebnú súčinnosť.

Čl. IV

MIESTO A TERMÍN PLNENIA

1. Dohodnutým miestom plnenia zmluvy sú jednotlivé závody objednávateľa a to v takom rozsahu ako sa v nich nachádzajú jednotlivé VTZ plynové, tlakové a komíny (podrobne uvedené v Prílohe č. 1 zmluvy), ktoré sú predmetom plnenia:

* závod SŠHR SR Ľupčianka, Príboj 564, 976 13 Slovenská Ľupča,
* závod SŠHR SR Borovina, Riečna 258, 962 02 Vígľaš,
* závod SŠHR SR Kopaničiar, Železničná 2, 916 21 Čachtice,
* závod SŠHR SR Brodnianka, Cesta do Rudiny 3037/34 K, 024 01 Kysucké Nové Mesto (ďalej len „**miesta plnenia**“).

1. Zmluvné strany sa dohodli, že presný termín poskytovania jednotlivých služieb, stanovený v súlade a v rámci harmonogramu uvedeným v Prílohe č. 1 k zmluve, je zhotoviteľ povinný oznámiť najneskôr 2 dni pred plánovaným poskytnutím služby (ak objednávateľovi nebude termín určený poskytovateľom vyhovovať, zmluvné strany sa po predchádzajúcej dohode zaväzujú určiť nový termín poskytnutia služby, tak , aby nedošlo k omeškaniu s poskytovaním predmetu plnenia v zmysle Harmonogramu).
2. Poskytovateľ sa zaväzuje vykonať služby v mieste plnenia v čase od 7:00 hod do 15:00 hod počas pracovných dní. Po dohode zmluvných strán môžu byť objednané služby vykonané aj mimo času dohodnutého podľa predchádzajúcej vety a/alebo počas víkendu alebo v deň štátneho sviatku.
3. Vykonanie objednaných služieb potvrdzuje objednávateľ Preberacím protokolom.
4. Preberací protokol musí obsahovať najmä:
5. kompletné identifikačné údaje oboch strán;
6. špecifikáciu titulu (zmluva);
7. špecifikáciu služieb, ktoré sú predmetom prevzatia;
8. údaj o rozsahu preberaných služieb;
9. podrobný popis nedostatkov a viditeľných vád poskytnutých služieb v prípade, ak sú zistené;
10. fotodokumentácia zistených nedostatkov, ak je jej vyhotovenie možné a vyhodnotené ako potrebné;
11. prípadné výhrady alebo pripomienky;
12. dátum prebratia Tovaru;
13. podpisy zúčastnených osôb, reprezentujúcich odovzdávajúcu a preberaciu stranu.
14. Preberací protokol vyhotovený podľa predchádzajúceho bodu, podpísaný osobou reprezentujúcou objednávateľa, doručí/odovzdá objednávateľ poskytovateľovi bezodkladne na jeho potvrdenie a podpis. Podpísaním Preberacieho protokolu oboma zmluvnými stranami sa považuje služba za prevzatú.
15. Podpísaný Preberací protokol doručí poskytovateľ objednávateľovi spolu s faktúrou podľa bodu 5 článku V Zmluvy.
16. V prípade výhrad poskytovateľa, tieto uvedie v Preberacom protokole a doručí Preberací protokol objednávateľovi samostatne, bez faktúry.

**Čl. V**

**Cena a platobné podmienky**

1. Cena za poskytnutie služieb v rozsahu dohodnutom zmluvou, sa stanovuje dohodou zmluvných strán, v súlade s dokumentom „Návrh na plnenie kritérií“ uvedenom v  ponuke poskytovateľa zo dňa ....., ktorý tvorí neoddeliteľnú súčasť tejto zmluvy ako Príloha č. 2.
2. Kalkulácia celkovej ceny za poskytnuté služby je uvedená v  dokumente „Návrh na plnenie kritérií“, ktorý je súčasťou ponuky poskytovateľa a neoddeliteľnou súčasťou tejto zmluvy ako Príloha č.2.
3. Na predmet tejto zmluvy nebudú poskytnuté zálohové platby.
4. Dohodnutá cena za vykonanie služieb je cenou pevnou a záväznou, bez možnosti jej primeraného navýšenia, ktorá obsahuje všetky oprávnené náklady poskytovateľa súvisiace so zhotovením diela podľa podmienok uvedených v tejto zmluve.
5. Zmluvné strany sa dohodli, že dohodnutú cenu za poskytnuté služby poskytovateľ vyúčtuje objednávateľovi faktúrou. Splatnosť faktúry je 21 kalendárnych dní a začne plynúť od prvého dňa nasledujúceho po dni doručenia faktúry do sídla objednávateľa.
6. Poskytovateľ' sa zaväzuje, že faktúru vystaví za každý kalendárny mesiac zvlášť, v zmysle harmonogramu uvedenom v Prílohe č.1 zmluvy, a to vždy najneskôr do 14 dňa nasledujúceho mesiaca. Vystavovanie súhrnných faktúr zo strany poskytovateľa nie je povolené.

Ku každej faktúre musia byť priložené preberacie protokoly podpísané oprávnenými zástupcami oboch zmluvných strán, viažuce sa k službám poskytnutým v danom kalendárnom mesiaci, ktorý je predmetom fakturácie.

1. Faktúra musí byť vystavená v súlade s zmluvou a musí obsahovať údaje požadované podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená poskytovateľom nebude obsahovať požadované údaje alebo k nej nebudú pripojené požadované doklady, objednávateľ je oprávnený faktúru v lehote splatnosti poskytovateľovi vrátiť na doplnenie, resp. prepracovanie. Nová lehota splatnosti faktúry začne v takomto prípade plynúť od doručenia opravenej, doplnenej, resp. novej faktúry vystavenej poskytovateľom.
2. Faktúru poskytovateľ doručí objednávateľovi poštou, doporučenou listovou zásielkou, kuriérom alebo osobne do podateľne, na adresu objednávateľa uvedenú v záhlaví zmluvy.
3. Poskytovatel' je oprávnený fakturovať len skutočne vykonané práce a služby.

**ČL. VI.**

**PRÁVA A POVINNOSTI ZMLUVNÝCH STRÁN**

* 1. Poskytovateľ' sa zaväzuje poskytnúť' predmet zmluvy v súlade s požiadavkami objednávatelia tejto zmluvy; zabezpečovať' predmet tejto zmluvy vo vlastnom mene a na vlastnú zodpovednosť.
  2. Objednávateľ' umožní poskytovateľovi prístup do jeho priestorov na vykonanie predmetu zmluvy.
  3. Poskytovateľ' zabezpečí všetky prístroje, náradie a materiál, ktoré sú potrebné pre plnenie tejto zmluvy.
  4. O poskytovaní odborných prehliadok a odborných skúšok VTZ plynových, tlakových a komínov sa poskytovateľ' zaväzuje vyhotovovať' správy o odbornej prehliadke a odbornej skúške (revízne správy), ktoré predloží objednávateľovi v dvoch výtlačkoch pre každý objekt alebo zariadenie, na ktorom vykonával predmet zmluvy.
  5. Poskytovateľ' sa zaväzuje odborné prehliadky a odborné skúšky VTZ plynových, tlakových a komínov vykonávať' s maximálnou odbornou starostlivosťou a dbať' na to, aby nedošlo k poškodeniu majetku objednávatelia.
  6. Poskytovateľ' zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác.
  7. Objednávateľ' sa zaväzuje poskytnúť' spolupôsobenie potrebné na riadne plnenie predmetu zmluvy.
  8. Reklamácie vád predmetu plnenia tejto zmluvy je objednávateľ' povinný oznámiť' poskytovateľovi bezodkladne.
  9. Poskytovateľ' sa zaväzuje prípadné vady odstrániť' okamžite, najneskôr do 3 dní od uplatnenia reklamácie.
  10. Zamestnanci poskytovatelia sú povinní odovzdať' všetky veci nájdené na miestach výkonu práce určenému zamestnancovi poskytovatelia a súčasne mu oznámiť' všetky zistené závady a poškodenia.
  11. Poskytovateľ' sa zaväzuje dodržiavať' všeobecné podmienky a zásady v oblasti ochrany pred požiarmi v zmysle zákona NR SR č. 314/2001 Z. z. v platnom znení, ako aj v oblasti bezpečnosti a ochrany zdravia pri práci v súlade so zákonom NR SR č. 124/2006 Z. z. v platnom znení.
  12. Objednávateľ' zabezpečí sprístupnenie predmetného zariadenia v potrebnom rozsahu a vykoná oboznámenie personálu na predmetných zariadeniach a objektoch s očakávanými službami.
  13. Po ukončení prác budú zo strany zhotovitelia zariadenia odovzdané poverenému zamestnancovi objednávatelia Preberacím protokolom podľa článku .

**Čl. VII**

Zmluvné pokuty

1. V prípade, ak sa poskytovateľ dostane do omeškania s odovzdaním dohodnutej služby a neposkytne ju objednávateľovi v lehote dohodnutej v zmluve, zmluvné strany sa dohodli, že poskytovateľ zaplatí objednávateľovi zmluvnú pokutu vo výške zodpovedajúcej sadzbe 0,05 % z ceny služby vyúčtovanej príslušnou faktúrou za každý, aj začatý kalendárny deň omeškania. Zaplatením zmluvnej pokuty nie je dotknutý nárok objednávateľa na náhradu škody, pričom zmluvná pokuta sa nezapočítava na úhradu škody, ktorá by objednávateľovi vznikla porušením zmluvných povinností poskytovateľa.
2. V prípade, ak sa objednávateľ omešká s úhradou ceny služby na základe poskytovateľom riadne vystavenej a doručenej faktúry, zmluvné strany sa dohodli, že objednávateľ zaplatí poskytovateľovi úroky z omeškania. Dohodnutá sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dňu príslušného kalendárneho polroka omeškania zvýšenej o 8 (osem) percentuálnych bodov; takto určená sadzba úrokov z omeškania sa použije počas celého tohto kalendárneho polroka omeškania (§ 1 ods. 2 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka).

Čl. VIII

SUBDODÁVATELIA

* 1. Poskytovateľ môže plnenie Predmetu zmluvy zabezpečovať prostredníctvom subdodávateľa/subdodávateľov uvedených v prílohe č. 3 zmluvy, ktorých zoznam je uvedený aj v predkladanej ponuke poskytovateľa s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu, dátum narodenia),

e) vecný podiel plnenia zmluvy (druh a rozsah subdodávky).

* 1. V prípade využívania subdodávateľa počas trvania zmluvy je poskytovateľ povinný objednávateľovi najneskôr v deň pred poskytnutím služieb písomne oznámiť využitie subdodávateľa, ktoré bude obsahovať podiel plnenia predmetu zmluvy, ktorý má poskytovateľ v úmysle zadať svojmu subdodávateľovi, identifikačné údaje navrhovaného subdodávateľa v minimálnom rozsahu podľa predchádzajúceho bodu-
  2. Poskytovateľ je oprávnený zmeniť subdodávateľa v priebehu plnenia zmluvy len v súlade s § 18 zákona o verejnom obstarávaní a po písomnom odsúhlasení zmeny subdodávateľa objednávateľom. Na tento účel je poskytovateľ povinný písomne oznámiť objednávateľovi zmenu subdodávateľa/subdodávateľov, jej zdôvodnenie a uvedenie súladu s § 18 zákona o verejnom obstarávaní a označiť nového subdodávateľa/subdodávateľov v rozsahu, aký je uvedený v bode 1 tohto článku zmluvy, najmenej päť (5) pracovných dní pred navrhovaným termínom využitia služieb subdodávateľa.
  3. Poskytovateľ je povinný písomne oznámiť objednávateľovi akúkoľvek zmenu údajov o subdodávateľovi do dvoch (2) pracovných dní odo dňa, kedy sa o zmene dozvedel. Zmena identifikačných údajov o subdodávateľovi (napr. obchodného mena, právnej formy, sídla, štatutárneho orgánu) sa nebude považovať za zmenu vyžadujúcu si uzavretie dodatku k  zmluve.
  4. Ak sa na subdodávateľa a/alebo subdodávateľov vzťahuje povinnosť zapisovať sa do registra partnerov verejného sektora podľa zákona o RPVS, potom je/sú subdodávateľ a/alebo subdodávatelia povinný/í dodržať túto povinnosť po celú dobu trvania zmluvy, pričom poskytovateľ sa zaväzuje zabezpečiť splnenie povinnosti aj zo strany všetkých svojich subdodávateľov. Subdodávatelia musia spĺňať podmienky účasti osobného postavenia v rovnakom rozsahu ako poskytovateľ.
  5. Porušenie akejkoľvek povinností podľa tohto článku sa považuje za podstatné porušenie zmluvy, ktoré zakladá právo objednávateľa na okamžité odstúpenie od zmluvy.

Čl. IX

**DOBA TRVANIA ZMLUVY A ZÁNIK ZMLUVY**

1. Zmluva sa uzatvára na dobu určitú, a to do 31.12.2021.
2. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvu sa zaväzuje zverejniť objednávateľ a zároveň sa zaväzuje poskytovateľa bezodkladne informovať o dni nadobudnutia účinnosti zmluvy na e-mailovú adresu: .
3. Zmluvu možno ukončiť:
   1. písomnou dohodou zmluvných strán, pričom zmluva zaniká dohodnutým dňom,
   2. písomnou výpoveďou ktoroukoľvek zo zmluvných strán, aj bez uvedenia dôvodu; výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane,
   3. odstúpením od zmluvy v prípade porušenia zmluvnej povinnosti, ktorá je v zmysle tejto zmluvy alebo podľa § 345 Obchodného zákonníka považovaná za podstatné porušenie zmluvy; oprávnená strana môže od zmluvy odstúpiť, ak to oznámi písomne druhej zmluvnej strane bez zbytočného odkladu, najneskôr však do tridsať (30) dní po tom, ako sa o porušení zmluvnej povinnosti dozvedela, resp. mohla dozvedieť. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.
4. Za podstatné porušenie zmluvy zo strany poskytovateľa sa považuje najmä nie však výlučne omeškanie poskytovateľa s odovzdaním dohodnutej služby o viac ako tridsať (30) dní. Za podstatné porušenie zmluvy zo strany objednávateľa sa považuje najmä nie však výlučne omeškanie objednávateľa s úhradou ceny za poskytnutú službu o viac ako tridsať (30) dní. Za podstatné porušenie zmluvy zo strany poskytovateľa sa považuje najmä nie však výlučne konanie poskytovateľa v rozpore s čl. VII zmluvy.

**X.**

SPOLOČNÉ A ZÁVEREČNÉ USTANOVENIA

1. Práva a povinnosti zmluvných strán zmluvou neupravené sa budú riadiť príslušnými ustanoveniami Obchodného zákonníka a ďalšími súvisiacimi všeobecne záväznými právnymi predpismi platnými v Slovenskej republike.
2. Akékoľvek zmeny a doplnenia Zmluvy, ktoré nesmú byť v rozpore s § 18 zákona o verejnom obstarávaní, môžu byť vykonané len formou písomných a očíslovaných dodatkov k zmluve po vzájomnej dohode oboch zmluvných strán a podpísané oprávnenými osobami zmluvných strán.
3. Zmluva je vyhotovená v šiestich (6) rovnopisoch, z ktorých objednávateľ dostane štyri (4) vyhotovenia a poskytovateľ dve (2) vyhotovenia.
4. Objednávateľ si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru.
5. Poskytovateľ sa zaväzuje rešpektovať a dodržiavať ustanovenie predchádzajúceho bodu.
6. Zmluvné strany vyhlasujú, že si zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju vlastnoručne podpísali.
7. Neoddeliteľnou súčasťou zmluvy sú:

* Príloha č. 1 – Špecifikácia predmetu zmluvy,
* Príloha č. 2 – Návrh na plnenie kritérií zo dňa

V Bratislave dňa: V  dňa:

Za objednávateľa: Za poskytovateľa

......................................................... ................................................

Ing. Ján Rudolf, PhD.

p r e d s e d a